അമരീന്ദര് സിംഗിനെ മാറ്റിയ രീതിയില് എതിര്പ്പുമായി വിമതര് ന്യൂഡല്ഹി: പഞ്ചാബ് മുഖ്യമന്ത്രിയായിരുന്ന അമരീന്ദര് സിംഗിനെ മാറ്റിയ രീതിയില് എതിര്പ്പുമായി കോണ്ഗ്രസിലെ വിമത നേതാക്കള്. ചില മുതിര്ന്ന നേതാക്കള് അമരീന്ദര് സിംഗുമായി സംസാരിച്ചു. ഇതിനിടെ അമരീന്ദര് സിംഗിനെ മാറ്റിയ കോണ്ഗ്രസ് തീരുമാനത്തെ എതിര്ത്ത് ട്വീറ്റ് ചെയ്ത രാജസ്ഥാന് മുഖ്യമന്ത്രിയുടെ ഒഎസ്ഡി ലോകേഷ് ശര്മ രാജിവച്ചു. ലോകേഷ് ശര്മ്മയുടെ ട്വീറ്റ് വിവാദമായിരുന്നു. അതേസമയം മുഖ്യമന്ത്രി സ്ഥാനത്ത് നിന്ന് രാജിവച്ച അമരീന്ദര് സിംഗിന്റെ പുതിയ നീക്കമെന്തെന്ന് ഇനിയും വ്യക്തമല്ല. പാര്ട്ടിയില് തുടരണമെന്ന് മുതിര്ന്ന നേതാക്കള് അഭ്യര്ഥിച്ചിട്ടുണ്ടെങ്കിലും ക്യാപ്റ്റന് ഇനിയും മനസ് തുറന്നിട്ടില്ല. അമരീന്ദറിന്റെ നീക്കം തടയാന് കോണ്ഗ്രസ് നിയമവിദഗ്ധരുടെ ടീം രൂപീകരിച്ചിട്ടുണ്ട്. പഞ്ചാബിന്റെ പുതിയ മുഖ്യമന്ത്രിയെ തീരുമാനിക്കാന് ഇന്ന് മനിയമസഭ കക്ഷിയോഗം ചേരുകയാണ്.